

# **ประกาศองค์การบริหารส่วนตำบลทรงคนอง อำเภอสามพราน จังหวัดนครปฐม**

**เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่**

**ประจำปี พ.ศ. ๒๕61 ถึง ปี พ.ศ. ๒๕๖4 ต่อเจ้าพนักงานประเมิน**

…………………………………..

โดยที่พระราชบัญญัติภาษีบำรุงท้องที่ พ.ศ. ๒๕๐๘ และที่แก้ไขเพิ่มเติม มาตรา ๒๔ และ มาตรา ๒๙ กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

ฉะนั้น จึงประกาศให้เจ้าของที่ดิน ซึ่งที่ดินตั้งอยู่ในตำบลทรงคนอง อำเภอสามพราน จังหวัดนครปฐม ยื่นแบบแสดงรายการที่ดิน (ภ.บ.ท.๕) ประจำปี พ.ศ.๒๕61 ถึงปี พ.ศ.๒๕๖4 ต่อเจ้าพนักงานประเมิน ณ สำนักงานองค์การบริหารส่วนตำบลทรงคนอง อำเภอสามพราน จังหวัดนครปฐม นับตั้งแต่วันที่ ๑ มกราคม พ.ศ. ๒๕61 ถึงวันที่ ๓0 เมษายน พ.ศ. ๒๕61 แบบแสดงรายการที่ดิน (ภ.บ.ท.๕) จะขอรับได้ ณ สำนักงานองค์การบริหารส่วนตำบลทรงคนอง อำเภอสามพราน จังหวัดนครปฐม

ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕ (๑) และ (๒) แห่งพระราชบัญญัติภาษีบำรุงท้องที่ พ.ศ.๒๕๐๘

จึงประกาศให้ทราบโดยทั่วกัน

ประกาศ ณ วันที่ 18 เดือน ธันวาคม พ.ศ. ๒๕60

(นายชินปพัฏฐ์ ประเสริฐมรรค)

นายกองค์การบริหารส่วนตำบลทรงคนอง

**หมายเหตุ หลักฐานที่ต้องนำมาในวันยื่นแบบแสดงรายการที่ดิน**

**กรณีเจ้าของที่ดิน**

* สำเนาบัตรประจำตัวประชาชนของเจ้าของที่ดิน
* สำเนาหลักฐานแสดงกรรมสิทธิ์ที่ดินของแต่ละแปลง
* (โฉนดที่ดิน,น.ส.3,น.ส.3ก,ส.ค.1,ส.ป.ก.)
* ใบเสร็จรับเงินของปีที่ผ่านมา (ถ้ามี)

**กรณีผู้ยื่นแบบแสดงรายการที่ดิน (ไม่ใช่เจ้าของที่ดิน)**

* หนังสือมอบอำนาจ
* สำเนาบัตรประจำตัวประชาชนของเจ้าของที่ดิน (ผู้มอบอำนาจ)
* สำเนาบัตรประจำตัวประชาชน (ผู้รับมอบอำนาจ)
* สำเนาหลักฐานแสดงกรรมสิทธิ์ที่ดินของแต่ละแปลง
* (โฉนดที่ดิน,น.ส.3,น.ส.3ก,ส.ค.1,ส.ป.ก.)
* ใบเสร็จรับเงินของปีที่ผ่านมา (ถ้ามี)